### Beslutningstema

I denne sag godkendes Brand & Redning Sønderjyllands årsregnskab og revisionsberetning for 2024.

### Historik

Brand & Redning Sønderjyllands årsregnskab og revisionsberetning for 2024 skal efter Beredskabskommissionens behandling godkendes af ejerkommunernes kommunalbestyrelser, jf. vedtægternes pkt. 15.5.

### Sagsfremstilling

Beredskabskommissionen behandlede årsregnskab og revisionsberetning for 2024 på mødet den 24. marts 2025. Beredskabskommissionen udtalte generel tilfredshed med årsregnskab og revisionsberetning. Beredskabskommissionen har derfor sendt årsregnskabet til endelig godkendelse i ejerkommunernes kommunalbestyrelser.

I forhold til det samlede korrigerede budget 2024, udviser regnskab 2024 et mindreforbrug på 3,012 mio. kr. på beredskabsområdet samt et mindreforbrug på 1,976 mio. på anlægsbudgettet. Samlet set et mindreforbrug på 4,884 mio.

Mindreforbruget på beredskabsområdet skyldes primært forsikringsudbetaling vedr. en skadet bil samt, Interreg-projektet DANGER112, hvor forbruget er hæmmet af manglende udbetalinger fra projektet. Der er iværksat flere arbejdspakker på Interreg området, som er igangværende og af samme årsag ikke omkostningsført endnu.

Mindreforbruget på anlægsbudgettet skyldes manglende færdiggørelse af anlægsprojekter for 2024 henset til knappe ressourcer på værkstedet grundet længerevarende sygdom.

Det samlede mindreforbrug er disponeret til overførsler i 2025. Overførselssagen blev sammen med årsregnskabet behandlet på Beredskabskommissionens møde den 24. marts 2025.

### Indstilling Beredskabskommissionen indstiller,

at Brand & Redning Sønderjyllands årsregnskab og revisionsberetning for 2024 godkendes, og

at indstillingen videresendes til Kommunalbestyrelsen.

**Beslutning fra Økonomiudvalget, den 23. april 2025, pkt. 8:**

Indstillingen anbefales.

Benjamin Nilsson deltog ikke i mødet.

### Beslutning

Indstillingen godkendt.